**H O T Ă R Â R E**

**privind aprobarea concesionării unor spații cu destinație medicală**

**situate în imobilele din Municipiul Cluj-Napoca, strada Fântânele nr. 3**

**și strada Gr. Alexandrescu nr. 5**

Consiliul Județean Cluj întrunit în ședința ordinară;

Având în vedere Proiectul de hotărâre înregistrat cu nr. 6 din 18.01.2021 privind aprobarea concesionării unor spații cu destinație medicală situate în imobilele din municipiul Cluj-Napoca, strada Fântânele nr. 3 și strada Gr. Alexandrescu nr. 5, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 1715 din 15.01.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 1715 din 15.01.2021 şi Avizul cu nr. 1715 din 21.01.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de acordurile de voință privind împărțirea timpului de folosință a spațiului în sistem tură-contratură exprimate de dr. Petrișor Felicia-Maria și dr. Corduneanu Doina-Florica, în calitate de concesionari ai spațiilor cu destinație medicală situate în imobilele din Municipiul Cluj-Napoca str. Fântânele nr. 3, respectiv str. Gr. Alexandrescu nr. 5;

Luând în considerare prevederile:

* art. 2 și ale art. 3 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și lit. d), alin. (4) lit. b) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 6-7 din Hotărârea Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare;
* Ordinului comun al Ministrului Sănătății și al Ministrului Administrației și Internelor nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale;
* Hotărârii Consiliului Județean Cluj nr. 38/2019 privind stabilirea unor măsuri referitoare la durata de concesiune a spațiilor cu destinație medicală concesionate în conformitate cu Hotărârea Guvernului nr. 884/2004, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1. (1)** Se aprobă concesionarea în favoarea doamnei doctor Danilov Natalia, în regim tură-contratură, a spațiului cu destinația de cabinet medical de medicină de familie situat în Municipiul Cluj-Napoca, strada Fântânele nr. 3, compus din o încăpere în suprafață de 14,51 mp și spații comune în suprafață de 30,30 mp, identificat cu număr cadastral 340352 conform schiței cuprinse în **anexa nr. 1** care face parte din prezenta hotărâre.

**Art. 2.** Se aprobă concesionarea în favoarea doamnei doctor Sîrbu Adina-Camelia, în regim tură-contratură, a spațiului cu destinația de cabinet medical de medicină de familie situat în Municipiul Cluj-Napoca, strada Gr. Alexandrescu nr. 5, compus din o încăpere (cabinet medical nr. 5 - P10) în suprafață de 34,75 mp și spații comune în suprafață de 36,9 mp, identificat cu număr cadastral 315240-C1 conform schiței cuprinse în **anexa nr. 2** care face parte din prezenta hotărâre.

**Art. 3. (1)** Încheierea contractelor de concesiune, precum și predarea-preluarea spațiilor concesionate potrivit art. 1 și 2, se face în maxim 15 zile de la comunicarea prezentei hotărârii.

**(2)** Se mandatează Președintele Consiliului Județean Cluj să semneze, în numele și pe seama Județului Cluj, contractele de concesiune precizate la alin. (1).

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică - Compartimentul Managementul Unităților de Asistență Medicală.+.

**Art. 5.** Prezenta hotărâre se comunică Direcției Juridice-Compartiment Managementul Unităților de Asistență Medicală; persoanelor precizate la art. 1 și 2, precum și Prefectului Județului Cluj și se aduce la cunoștința publică prin afișare la sediul Consiliului Județean Cluj și postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 7 din 28 ianuarie 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*